Supermoto

Supermoto (josta käytetään myös nimitystä supermotard ja lyhennettä Smoto) on sekoitus motocrossia ja ratamoottoripyöräilyä. Urheilulajina supermoto on Suomessa melko uusi.

Kilpailut
Supermotokilpailut ajetaan yleensä radalla, joka on asfalttiradan ja maasto-osuuksien yhdistelmä; yleensä noin 70 prosenttia radan pinnasta on kestopäällystettä ja noin 30 prosenttia soraa. Radassa voi olla myös hyppyreitä, jolloin kyseessä on supermoto-crossi.

Euroopassa supermoton offroadosuuksilla on myös asfaltti- ja betonihyppyreitä.

Supermotokilpailuissa ei niinkään ratkaise moottorin tehokkuus, vaan paremminkin ajajan taito, sillä radat ovat mutkikkaita ja niiden suorat lyhyitä.

pienoiskuva|Supermotokilpailuja järjestetään myös katuradoilla. Mettet Belgia

Suomessa supermotoa harrastavat oman lajinsa ohella lähinnä motocrossin ja jäärata-ajon harrastajat.

SML:n määritelmä:

Suomessa ajetaan 4–5 osakilpailua vuodessa.

Ajovarusteet kilpailuun
Kilpailuihin säännöt määräävät ajovarusteiksi:
Kokonahkainen ajopuku, kypärä, ajolasit, nahkaiset ajokäsineet, nahkaiset ajokengät, erillinen selkäsuoja.

Luokat
Kilpaluokat ovat S1 ja ATV, kansallisella tasolla Open, S4 Junior, SM Junior, PitBike ja ATV Open.

S1-luokassa on seuraavat rajoitukset:
Nelitahtisten moottorien tulee olla iskutilavuudeltaan alle 450 cm³ ja kaksitahtisten alle cm³. Vanteiden koko saa olla enintään 17 tuumaa.

Open-luokassa moottorien tulee olla iskutilavuudeltaan enintään 750 cm³. Vannekoko on vapaa.

Numerolaatan väri on kummassakin luokassa vapaa.

S4 Junior

S4 Junior -luokassa iskutilavuus MX65/MXC/Minisupermotosääntöjen mukaan. Kuljettajien ikä määräytyy pyörän kuutiotilavuuden mukaan: MX65cc: 7-12-v. / MXC: 10-15-v. / 
Minisupermoto: 10-15-v. S4 Junior  luokassa on aina pelkkä asfalttirata.

S4 Junior -luokan avauskilpailu ajettiin 9.8.2020 Konnevedellä Lapunmäen koulun pihalle tehdyllä katuradalla.

Suomalaisia juniorkuljettajia supermoton EM-sarjassa

pienoiskuva|Supermoto Junior kilpailu Mettet Belgia 2025

Iina Suikkanen ajoi kaudella 2025 supermoton EM-sarjaa luokassa SMJ. Suikkanen ajoi kahdeksassa kilpailuerässä sijoitukset 5-8 ollen sarjan loppupisteissä sijalla 8/22.


Moottoripyörät
Supermotomoottoripyörät ja -mopot perustuvat teknisiltä ominaisuuksiltaan motocrossissa käytettäviin moottoripyöriin; poikkeuksia ovat rengastus ja jousituksen säädöt. Pyörien jousitus on yleensä hieman matalampi ja jäykempi kuin motocross-pyörissä; renkaat ja vanteet ovat pienemmät, mutta leveämmät, yleensä halkaisijaltaan 16,5 tai 17 tuumaa. Kilpasupermotossa myös jarrut, t-kappaleet, swingi ja jopa runko eroavat motocross-pyörästä.

Pyörän erikoisvaatimukset
Jäähdytysnesteenä on sallittu vain vesi.
Motocrossiin, enduroon, speedwayhyn ja trialiin tarkoitettujen renkaiden käyttö on kielletty; ajetaan siis sileillä renkailla. Renkaiden urittaminen on sallittu. Renkaan urien leveys ja syvyys saavat olla enintään 10 mm.
Jarrusatuloiden kiinnitysruuveissa tulee olla näkyvillä varmistuslukitus.
Öljyn ja jäähdytysnesteen lisäämiseen ja tyhjentämiseen käytettävissä korkeissa on oltava näkyvillä varmistuslukitus.
Nelitahtimoottorissa on öljytilan huohottimessa oltava 0,5 litran vetoinen keräyssäiliö.
Jäähdytysjärjestelmän huohotin on varustettava keräyssäiliöllä.

Tunnettuja supermoto-talleja
Husaberg
Husqvarna
KTM
Yamaha
TM

Aiheesta muualla
Supermoto Suomi 
Suomen Moottoriliitto
Jääratafoorumi
 Supermoto Finland Facebook

Luokka:Moottoripyöräurheilu